വീടിന്റെ താക്കോല്ദാനം നാളെ വാഴൂര്: സിപിഎം വാഴൂര് ലോക്കല് കമ്മിറ്റിയുടെ നേതൃത്വത്തില് അഭയം എ.ആര്. ശങ്കരന് നായര് ചാരിറ്റബിള് സൊസൈറ്റി നിര്മിച്ച് നല്കുന്ന വീടിന്റെ താക്കോല് സമര്പ്പണം നാളെ നടക്കും. വൈകുന്നേരം അഞ്ചിന് സിപിഎം ജില്ലാ സെക്രട്ടറി എ.വി. റസല് താക്കോല് സമര്പ്പിക്കും. വിഷ ചികിത്സക കൊടുങ്ങൂര് നരിപ്പാറ പ്രസന്നകുമാരിക്കും കുടുംബത്തിനുമായി നിര്മിച്ച വീടിന്റെ താക്കോലാണ് കൈമാറുന്നത്. പ്രസന്നകുമാരിയും ഭര്ത്താവും മകളും അടങ്ങുന്ന കുടുംബം ഇടിഞ്ഞു വീഴാറായ പഴയ വീട്ടിലായിരുന്നു താമസം. ഈ ഘട്ടത്തിലാണ് സിപിഎം, അഭയം എ.ആര്. ശങ്കരന് നായര് ചാരിറ്റബിള് സൊസൈറ്റി കുടുംബത്തിന് കൈത്താങ്ങായി എത്തിയത്. തുടര്ന്ന് പഴയ വീട് പൊളിച്ച് മാറ്റി പുതിയ വീട് നിര്മിക്കുകയായിരുന്നു. രണ്ട് മുറിയും അടുക്കളയും ഹാളും സിറ്റൗട്ടും ഉള്പ്പെടെ എല്ലാ സൗകര്യങ്ങളോടും കൂടിയ വീടാണ് നിര്മിച്ചിരിക്കുന്നത്.